Αλέξανδρος Χονδρονάσιος

Ο Αλέξανδρος Χονδρονάσιος (Μελία Λάρισας, 1902 – Λάρισα, 8 Ιανουαρίου 1996) ήταν Έλληνας πολιτικός, βουλευτής Λάρισας με το κόμμα της ΕΔΑ από το 1958 έως το 1961. Εν συνεχεία, από το 1964 έως το 1967 οπότε εξαναγκάστηκε σε παραίτηση από τη χούντα, υπηρέτησε ως Δήμαρχος Λαρισαίων, αξίωμα στο οποίο υπηρέτησε και από το 1979 έως την παραίτησή του, το 1980.

 Πολιτική σταδιοδρομία 
Στις εκλογές του 1958 εξελέγη βουλευτής Λάρισας με την ΕΔΑ11 Μαΐου 1958- Οι εκλογές που έκαναν την αριστερά αξιωματική αντιπολίτευση και ο Παπαδόπουλος, άρθρο του Λάζαρου Λασκαρίδη, OnAlert, 11-5-2013..  Στις δημοτικές εκλογές του 1964 εξελέγη Δήμαρχος Λαρισαίων και υπηρέτησε έως το 1967.Πέθανε ο μπαρμπα-Αλέκος Χονδρονάσιος, Ριζοσπάστης, 10-1-1996 (ηλεκτρονική έκδοση), ανάκτηση 30-8-2014. Από το 1962 έως το 1967 ήταν πρόεδρος της ΤΕΔΚ Λάρισας (Τοπικής Ένωσης Δήμων και Κοινοτήτων).Ελευθερία, Έξι δεκαετίες μοχλός ανάπτυξης για την Αυτοδιοίκηση, ηλεκτρονική έκδοση, 19-9-2011. Κατά την περίοδο της χούντας συνελήφθη και τέθηκε υπό κράτηση.Σωτήρης Κολλάτος,  Από τη Λάρισα στη Γυάρο..., Επετειακά, εφ. Ελευθερία, ηλεκτρονική έκδοση, 20-4-2013.
Στις δημοτικές εκλογές του 1975 ήταν ξανά υποψήφιος Δήμαρχος, όμως ο συνδυασμός του ηττήθηκε με διαφορά λίγων ψήφων. Κέρδισε τις επόμενες εκλογές με τη Δημοκρατική Συνεργασία, που διεξήχθησαν το 1978, με ποσοστό 56,05% έναντι 43,95% για τον Θάνο Μεσσήνη.Τα Νέα, Σε ολόκληρη την Ελλάδα, 23-10-1978, σελ. 5. Το 1980 ο Χονδρονάσιος παραιτήθηκε για λόγους υγείας και τον διαδέχθηκε ως δήμαρχος ο Αριστείδης Λαμπρούλης. Αλέξανδρος Χονδρονάσιος (1902-1996) Ο αναμορφωτής βουλευτής και δήμαρχος της Λάρισας , Ελευθερία, 25-3-2017, ανάκτηση 30-7-2018.

Απεβίωσε στη Λάρισα στις 8 Ιανουαρίου 1996, σε ηλικία 94 ετών. Χιλιάδες πολίτες παρευρέθηκαν στην εξόδιο ακολουθία, όπου ο Γεώργιος Φιλιππίδης εκ μέρους των παλιών συναγωνιστών και συνεργατών του, αναφέρθηκε στους αγώνες του για την Τοπική Αυτοδιοίκηση και την κοινωνική πρόοδο. Ετάφη στο παλαιό νεκροταφείο της Λάρισας.

 Παραπομπές 

Κατηγορία:Δήμαρχοι Λαρισαίων
Κατηγορία:Βουλευτές Λάρισας
Κατηγορία:Βουλευτές εκλεγμένοι με την ΕΔΑ
Κατηγορία:Έλληνες πολιτικοί του 20ού αιώνα